अमेरिका में भी किया जाता मेहनत को सलाम
अमेरिका में एक वर्ष में सर्वाधिक जटिल कॉरोनी इंटरवेंशन्स न्यूनतम काॅम्पलिकेशन का रिकाॅर्ड बनाने वाले अलवर मूल के डाॅ. समिन शर्मा शुक्रवार को शहर के लोगों से रूबरू हुए। राजस्थान फोरम की डेजर्ट स्टॉर्म सीरीज के तहत होटल आईटीसी राजपूताना के सहयोग से आयोजित इस टॉक शो में उन्होंने कहा कि किसी भी देश में जब कोई बाहर का व्यक्ति जाता है तो निश्चित रूप से वहां दिक्कतें आती हैं, लेकिन अमेरिका में ये आनुपातिक रूप से काफी कम है। अगर आप में हुनर है तो वहां आपसे किसी तरह का भेदभाव नहीं किया जाएगा, वहां मेहनत और हुनर को सलाम किया जाता है। इस मौके पर राजस्थान फोरम की सदस्या अपरा कुच्छल ने कई रोचक सवालों के जरिए उनके कृतित्व से लोगों काे रूबरू करवाया।
बाहरजाने में बुराई नहीं
उन्होंनेकहा कि बाहर जाने में बुराई नहीं है, वहां जाएं, ट्रेनिंग लें, नई तकनीक और विधियां सीखें तथा वापस भारत आज जाएं। समिन शर्मा ने कहा कि उन्होंने 1990 में माउंट सिनाई अस्पताल को जॉइन किया, 1996 में उन्हें इस अस्पताल का निदेशक बना दिया गया, वर्तमान में भी वो वहां इसी पद पर कार्यरत हैं। देश की सेवा करने हेतु उन्होंने जयपुर में ईएचसीसी अस्पताल की स्थापना की। उन्होंने इस मौके पर दिल की बीमारियों से बचाव के नुस्खे भी लोगों को बताए।
hin_Deva hin_Deva hin_Deva hin_Deva